**Dodatak 1**

**OPIS POSLOVA**

## Predmet nabave: Usluga savjetovanja pri provođenju postupaka javne nabave

**Ev.broj: JN-OP-VV-02/18**

## O Institutu za medicinska istraživanja i medicinu rada (dalje u tekstu IMI)

IMI je samostalna javna znanstvenoistraživačka ustanova koja djeluje pod nadležnosti Ministarstva znanosti i obrazovanja Republike Hrvatske (MZO). IMI je osnovan 27. prosinca 1947. na inicijativu tadašnjeg predsjednika Jugoslavenske akademije znanosti i umjetnosti (JAZU) dr. sc. Andrije Štampara. Institut za medicinska istraživanja i medicinu rada izrazito je multidisciplinarna znanstvena ustanova u kojoj se istražuju mehanizmi djelovanja različitih štetnih kemijskih i fizikalnih čimbenika kao i način života ljudi na zdravlje i okoliš. Institut ima vodeću ulogu u Hrvatskoj u istraživanjima na području opće, genetičke i molekularne toksikologije te alergotoksikologije, zaštite od kemijskog oružja i radiološke zaštite, radiokontaminacije okoliša, kakvoće zraka, identifikacije zloupotrebe droga, raspodjele metala i specifičnih anorganskih i organskih onečišćenja u okolišu i izloženosti ljudi tim onečišćenjima. Također se istražuju različiti aspekti psihogenih čimbenika na zdravlje.

## Projekt „Istraživačko-edukacijski centar za zdravstvenu i medicinsku ekologiju i zaštitu od zračenja – Rekonstrukcija i dogradnja Instituta za medicinska istraživanja i medicinu rada u Zagrebu“ osmišljen je kako bi Institut unaprijedio svoju infrastrukturu, povećao kapacitete i osnažio svoj položaj u nacionalnim i regionalnim znanstvenoistraživačkim okvirima. Iznos bespovratnih sredstava dodijeljenih iz Europskog fonda za regionalni razvoj (EFRR) je 232.602.280,72 HRK, a očekivani završetak provedbe prosinac 2021. godine. Posredničko tijelo razine 1 u sklopu ovoga projekta je MZO, dok je posredničko tijelo razine 2 Središnja agencija za financiranje i ugovaranje projekata i programa Europske unije (SAFU). Implementacija projekta obuhvaća projektne aktivnosti izgradnje infrastrukture (rekonstrukcija i dogradnja Instituta) i opremanja znanstvenoistraživačkom, laboratorijskom i informatičkom opremom, stručni nadzor nad gradnjom, projektantski nadzor nad gradnjom, a u sklopu kojih se provodi nekoliko postupaka javne nabave.

## Ključne isporuke pružatelja usluge

## U nastavku je prikazana indikativna struktura ključnih isporuka usluga savjetovanja pri provođenju postupaka javne nabave u provedbi projekta „Istraživačko-edukacijski centar za zdravstvenu i medicinsku ekologiju i zaštitu od zračenja – Rekonstrukcija i dogradnja Instituta za medicinska istraživanja i medicinu rada u Zagrebu“

*.*

1. Savjetovanje Naručitelja u pripremi i provedbi svih faza postupaka javne nabave u okviru projekta „Istraživačko-edukacijski centar za zdravstvenu i medicinsku ekologiju i zaštitu od zračenja – Rekonstrukcija i dogradnja Instituta za medicinska istraživanja i medicinu rada u Zagrebu“

* 1. Isporučeni savjeti i preporuke Naručitelju u pisanom obliku za svaki pojedinačni postupak javne nabavu vezano za:

- istraživanje tržišta,

- prethodno savjetovanje,

- dokumentaciju o nabavi i kriterije za odabir ponude,

- pojašnjenja na pitanja zainteresiranih gospodarskih subjekata,

- izmjene i dopune Dokumentacije o nabavi,

- pregled i ocjenu ponuda,

- zapisnike, odluke, obavijesti,

- žalbe ponuditelja;

1.2. Isporučeni savjeti i preporuke Naručitelju u pisanom obliku za svaki pojedinačni postupak javne nabave vezano za pravne i komercijalne uvjete nabave te ugovor o nabavi;

1.3. Izrađene upute o načinu administriranja dokumentacije o javnoj nabavi.

1.4. Savjetovanje Naručitelja uključuje održavanje redovitih radnih sastanaka u sjedištu Naručitelja uz sudjelovanje ključnog/ključnih stručnjaka Ponuditelja i članova projektnog tima Naručitelja.

* Ključni stručnjak/stručnjaci: Stručnjak za javnu nabavu

Stručnjak/Stručnjaci za javnu nabavu zadužen je za savjetovanje Naručitelja u sveobuhvatnom upravljanju procesom prilikom pripreme i provedbe sedam osam postupaka javne nabave u okviru projekta „Istraživačko-edukacijski centar za zdravstvenu i medicinsku ekologiju i zaštitu od zračenja – Rekonstrukcija i dogradnja Instituta za medicinska istraživanja i medicinu rada u Zagrebu“, a s posebnim osvrtom na racionalizaciju i učinkovitost procesa javne nabave, te ispravnost i prihvatljivost provedenih postupaka javne nabave.

Stručnjak/stručnjaci za javnu nabavu zadužen je za savjetovanje Naručitelja u postupcima pripreme i provedbe osam postupaka javne nabave, a od toga je sedam postupaka nabave velike vrijednosti i jedan postupak javne nabave male vrijednosti kako slijedi:

1. Građevinski radovi na dogradnji i obnovi Instituta – velika vrijednost;
2. Opremanje Instituta (znanstvenoistraživačka oprema u cca. 18 grupa) – velika vrijednost;
3. Preseljenje osoblja iz zgrade koja se uklanja i natrag na lokaciju – mala vrijednost;
4. Voditelj projekta – velika vrijednost;
5. Stručni projektantski nadzor nad gradnjom (dvije grupe - Stručni nadzor i Projektantski nadzor) – velika vrijednost;
6. Digestori – velika vrijednost;
7. Uredski i laboratorijski namještaj (dvije grupe – Uredski namještaj i Laboratorijski namještaj) – velika vrijednost;
8. Informatička oprema – velika vrijednost.

## Izvještavanje

Od Pružatelja usluge zahtijeva se dostava sljedećih izvješća:

**Početna faza**

Početna faza, odnosno analiza zatečenog stanja treba se izvršiti u što kraćem roku od sklapanja ugovora, a najkasnije u roku od sedam (7) dana od dana sklapanja ugovora.

**Početno izvješće**

Početno izvješće dostavlja se najkasnije u roku 5 dana nakon završetka provedbe Početne faze.

Početno izvješće treba sadržavati početnu analizu stanja i prijedlog okvirnog plana rada za razdoblje provedbe ugovora te prijedlog detaljnog plana rada (uključujući prijedlog potrebnih stručnjaka) za sljedeća tri mjeseca provedbe ugovora. Naručitelj je dužan izvješće pregledati i odobriti ili dostaviti komentare u roku od sedam (7) dana od zaprimanja izvješća. U slučaju eventualnih komentara Naručitelja, Pružatelj usluga dužan je dostaviti revidiranu verziju u roku pet (5) dana od zaprimanja komentara. Po pregledu revidiranog izvješća Naručitelj je dužan u roku od pet (5) dana dostaviti odobrenje izvješća ili eventualne dodatne komentare. Odobrenje izvješća mora biti u pisanom obliku.

**Tromjesečna izvješća**

Dostavljaju se najkasnije u roku 10 dana nakon završetka tromjesečnog izvještajnog razdoblja koje obuhvaća.

Prvo tromjesečno izvješće broji se od prvog sljedećeg mjeseca nakon završetka Početne faze koja je obuhvaćena Početnim izvješćem. Trebaju sadržavati analizu izvršenih aktivnosti u prethodnom razdoblju u odnosu na plan i prijedlog okvirnog plana rada za preostalo razdoblje provedbe ugovora te prijedlog detaljnog plana rada za sljedeća tri mjeseca provedbe ugovora. Naručitelj je dužan izvješće pregledati i odobriti ili dostaviti komentare u roku od sedam (7) dana od zaprimanja izvješća. U slučaju eventualnih komentara Naručitelja, Pružatelj usluga dužan je dostaviti revidiranu verziju u roku pet (5) dana od zaprimanja komentara. Po pregledu revidiranog izvješća Naručitelj je dužan u roku od pet (5) dana dostaviti odobrenje izvješća ili eventualne dodatne komentare. Odobrenje izvješća mora biti u pisanom obliku.

**Završno izvješće**

Nacrt Završnog izvješća dostavlja se najkasnije 30 dana prije završetka provedbe ugovora. Treba sadržavati analizu svih izvršenih aktivnosti u razdoblju nakon zadnjeg tromjesečnog izvještaja te analizu ukupne provedbe ugovora i eventualne preporuke. Naručitelj je dužan izvješće pregledati i odobriti ili dostaviti komentare u roku od osam (7) dana od zaprimanja izvješća. U slučaju eventualnih komentara Naručitelja, Pružatelj usluga dužan je dostaviti revidiranu verziju u roku pet (5) dana od zaprimanja komentara. Po pregledu revidiranog izvješća Naručitelj je dužan u roku od pet (5) dana dostaviti odobrenje izvješća ili eventualne dodatne komentare. Odobrenje izvješća mora biti u pisanom obliku.

## Način plaćanja

Plaćanje se vrši putem računa koje Ponuditelj dostavlja Naručitelju, temeljem sklopljenog ugovora o javnoj nabavi, najkasnije u roku od 30 dana po primitku računa na račun odabranog ponuditelja.

Plaćanje Pružatelju usluge vršit će se po završetku svakog pojedinačnog postupka javne nabave koje je rezultiralo izvršnošću odluke o odabiru u osam rata. Razdoblje prvog tromjesečja počinje teći nakon završetka provedbe Početne faze.

Pružatelj usluge dužan je uz račun priložiti izvješće o radu – o pripremi i provedbi pruženih usluga savjetovanja u svakom pojedinačnom postupku javne nabave, koje predstavlja osnovu za plaćanje, a koje mora biti odobreno od strane ovlaštene osobe Naručitelja za praćenje realizacije ugovora i na zahtjev Naručitelja priložiti dodatne dokaze o pruženim uslugama.